armvectores/hy_wikipedia_2023 huggingface dataset:
Նվարդ Թումանյան

Նվարդ Հովհաննեսի Թումանյան (հոկտեմբերի 3, 1892(1892-10-03), Թիֆլիս, Ռուսական կայսրություն - սեպտեմբերի 28, 1957(1957-09-28), Երևան, Հայկական ԽՍՀ, ԽՍՀՄ), հայ գրականագետ, բանասիրական գիտությունների թեկնածու, ԽՍՀՄ գրողների միության անդամ 1943 թվականից։
Բանաստեղծ Հովհաննես Թումանյանի դուստրը։


== Կենսագրություն ==
Նվարդ Թումանյանը ծնվել է Թիֆլիսում։ 1910 թվականին ավարտել է Թիֆլիսի Հովնանյան դպրոցը, 1911 թվականին՝ Թիֆլիսի 3-րդ իգական գիմնազիան։ 1912 թվականին ընդունվել է Կանանց բարձրագույն դասընթացների պատմագրական ֆակուլտետը (հետագայում՝ Անդրկովկասյան համալսարան)։ 1916-1920 թվականներին ընդհանուր պատմություն է դասավանդել Հովնանյան դպրոցի 4-6-րդ դասարաններում։ Անդրկովկասյան համալսարանն ավարտել է 1920 թ.։ 1923 թ. նշանակվել է հոր՝ Հովհաննես Թումանյանի երկերի ակադեմիական հրատարակության պատասխանատու քարտուղար։ 1926 թվականին փոխադրվել է Երևան և աշխատանքի անցել Հեղափոխության թանգարանում որպես մամուլի և արխիվի բաժնի գիտաշխատող (մինչև 1931 թ.)։ 1931-1932 թվականներին աշխատել է Երևանի Ալեքսանդր Մյասնիկյանի անվան հանրապետական գրադարանում որպես գիտական կաբինետի վարիչ։ 1932-1934 թվականներին Պատմության և գրականության ինստիտուտի գիտաշխատող էր, 1934-1942 թվականներին՝ Արմֆանի գրականության և լեզվի ինստիտուտի պատասխանատու քարտուղար և ավագ գիտաշխատող։ 1950 թվականին ավարտել է ՀԿԿ Երևանի քաղկոմին կից մարքսիզմ-լենինիզմի երեկոյան համալսարանը։ Գործուն մասնակցություն է ունեցել Հովհաննես Թումանյանի Դսեղի և Երևանի տուն-թանգարանների հիմնադրմանը։ 1955 թվականին «Թումանյանի կապերը ռուս գրականության հետ» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ Մահացել է Երևանում 1957 թվականի սեպտեմբերի 28-ին։


== Ն. Թումանյանի երկերի մատենագրություն ==
Թումանյանի մանկությունն ու պատանեկությունը, Երևան, Պետհրատ, 1938, 65 էջ։
Հովհաննես Թումանյան (ծննդյան 70-ամյակի կապակցությամբ), Երևան, 1939, 159 էջ։
Թումանյանը քննադատ, Երևան, Պետհրատ, 1939, 470 էջ։
Հովհ. Թումանյան. մանկություն և պատանեկություն, Երևան, Հայպետհրատ, 1955, 152 էջ։
Հովհաննես Թումանյանը և ռուս գրականությունը, Երևան, 1956, 149 էջ։
Հուշեր և զրույցներ, Երևան, «Լույս», 1969, 335 էջ։
Թումանյանի մանկությունը, Երևան, «Սովետական գրող», 1983, 84 էջ։


== Պատկերասրահ ==


== Ծանոթագրություններ ==


== Արտաքին հղումներ ==
Վահան Տերյանի նամակը Նվարդ Թումանյանին Archived 2021-10-25 at the Wayback Machine.
Ալիխան Ուշաղը (այլ կիրառումներ)

Ալիխան Ուշաղը, կարող է վերաբերել՝

Ալիխան Ուշաղը - գյուղակ Արևելյան Հայաստանում, Ելիզավետպոլի նահանգի Ելիզավետպոլի գավառում
Ալիխան Ուշաղը - գյուղ Արևելյան Հայաստանում, Ելիզավետպոլի նահանգի Շուշիի գավառում
Աշխարբեյլի

Աշխարբեյլի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
I motif կառուցվածք

I-motif կառուցվածքներ, առաջանում են ԴՆԹ-ի ցիտոզինով հարուստ տեղամասերում։ Այս կառուցվածքը իրենցից ներկայացնում է քառապարույր ԴՆԹ։ 1993թ. Գիտնականներ Գերինգը, Լերոյը և Գուերոնը ցույց են տվել, որ Ցիտոզինով հարուստ տեղամասերը կարող են առաջացնել քառապարույր կառուցվածքներ թթվային միջավայրում։ I-motif-ները հիմնականում բաղկացաց են ԴՆԹ-ի երկու իրար փաթաթված դուպլեքսներից, որոնք ինտերկոլացիոն կերպով ստանում են հակազուգահեռ կողմնորոշում։ I-motif-ներ առաջանալու համար անհրաժեշտ է ունենալ Ց-ով հարուստ ռեգուլյար հաջորդականություն։ Անհրաժեշտ պայման է, որ նուկլեոտիդների հաջորդականության մեջ իրար հաջորդեն առնվազն երեք Ցիտոզին։Պարտադիր է, որ Ց-Ց զույգի մեկ և միայն մեկ Ցիտոզին լինի պրոտոնացված՝ հակառակ դեպքում I-motif-ներ չեն առաջանա:Հաջորդականությունները, որոնք ունակ են I-motif կառուցվածքներ առաջացնե,լ հիմնականում հանդիպում են մարդու գենոմում և ենթադրվում է որ հանդիպում են նաև մարդու քրոմոսոմների ցենտրոմերային և թելոմերներային տեղամասերում, գենի պրոմոտորային տեղամասերում և ԴՆԹ-ի խաչանման կառուցվածքներում։ Քառապարույր կոմպլեքսները կարող են փաթաթվել ԴՆԹ-ի չորս առանձին շղթաներով, բայց այս երևույթ կարելի է համարել հազվադեպ հանդիպող ։ Ավելի հաճախ այս կառուցվածքները առաջանում են այն դեպքում երբ երկպարույր ԴՆԹ-ի Գուանինով կամ Ցիտւզինով հարուստ տեղամասում պարույրները ինչ-որ պատճառով քանդվում են և նուկլեինաթթվի միակ թելիկը ուղակի հանգույց է կապում, առաջացնելուվ նման կառուցվածքներ։

↑ Xu Yan, Sugiyama Hiroshi (2006)։ «Formation of the G-quadruplex and i-motif structures in retinoblastoma susceptibility genes (Rb)»։ Nucleic Acids Research 34 (3): 949–954։ ISSN 1362-4962։ PMC 1361614։ PMID 16464825։ doi :10.1093/nar/gkj485
↑ Kim Byul G., Chalikian Tigran V. (2016-09-01)։ «Thermodynamic linkage analysis of pH-induced folding and unfolding transitions of i-motifs»։ Biophysical Chemistry (անգլերեն) 216 ։ 19–22։ ISSN 0301-4622։ doi :10.1016/j.bpc.2016.06.001
Օգիևկա (գյուղ, Ռուժինսկի շրջան)

Անվան այլ կիրառումների համար տե՛ս՝ ՕգիևկաՕգիևկա (ուկրաիներեն՝ Огіївка), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1622 թվականին։
2001 թվականի տվյալներով Օգիևկա գյուղում բնակվում էր 663 մարդ։ Բնակավայրը զբաղեցնում է 2314 կմ² տարածք։ Բնակչության խտությունը կազմում էր 286,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Willst Du

Willst Du, գերմանացի ռեփեր Ալիգաթորի երգը։ Երգը Գերմանիայում թողարվել է 2013 թվականի օգոստոսի 16-ին, German Singles Chart չարթում զբաղեցրել 14-րդ տեղը և Austrian Singles Chart չարթում 20-րդն։


== Երգացանկ ==


== Չարթեր ==


== Թողարկման պատմություն ==


== Ռոբին Շուլցի տարբերակ ==
Գերմանացի DJ և պրոդյուսեր Ռոբին Շուլցը ստեղծեց երգի remix տարբերակը, որը թողարկվեց 2014 թվականի օգոստեսի 22-ին և German Singles Chart չարթում զբաղեցրեց 35-րդ տեղը։


=== Երաժշտական տեսահոլովակ ===
Տեսահոլովակը You Tube-ում հայտնվել է 2014 թվականի օգոստոսի 22-ին, որի տևողությունը եղել է 4 րոպե և 16 վայրկյան։


=== Երգացանկ ===


=== Չարթեր ===


=== Թողարկման պատմություն ===


== Ծանոթագրություններ ==
Սուբրան

Սուբրան (ֆր.՝ Soubran), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17430։


== Բնակչություն ==
Համայնքի բնակչությունը 2010 թվականին կազմում էր 391 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սուբրանի վիճակագրության ազգային ինստիտուտ (ֆր.)
Ռալֆ Լորեն

Ռալֆ Լորեն (անգլ.՝ Ralph Lauren), իրական ազգանունը՝ Լիֆշից (Lifshitz; հոկտեմբերի 14, 1939(1939-10-14)[…], Բրոնքս շրջան, Նյու Յորք, Նյու Յորք, ԱՄՆ), ամերիկացի մոդելյեր, դիզայներ և ձեռնարկատեր, Պատվավոր Լեգեոնի շքանշանակակիր։ ԱՄՆ-ի և աշխարհի ամենահարուստ մարդկանցից մեկը։ Ֆորբս ամսագրի տվյալներով, Լորենի կարողությունը կազմում է 7,5 մլրդ դոլար։ Աշխարհի 200 ամենահարուստներ մարդկանց ցանկում նա զբաղեցնում է 165-րդ հորիզոնականը։


== Ոճի յուրահատկություններ ==
Իր գործերում Լորենը հաճախ կիրառում է անգլիական «քանթրի» ոճը՝ ներշնչվելով անգլիացի հողատերերի ավանդական կերպարով և այգեգործական կյանքի ոճով։ Նրա մյուս ներշնչանքը հանդիսանում է ամերիկյան «վեստերն» ոճը՝ մեծ ճտքակոշիկներ, ջինսեր և ծոպավոր կաշվե կուրտկաներ՝ ստանալով ամերիկյան իմիջի լիակատար պատկեր:593: Մոդելյերը միավորում է ազգային և սպորտային ոճերը՝ պահպանելով պոլո խաղի ներդաշնակությունը, դրան զուգընթաց պահպանելով մարդու սոցիալական կարգավիճակը և ֆինանսական դրությունը արտահայտող գծերը։


== Կենսագրություն ==
Ռալֆ Լիֆշիցը ծնվել է Բրոնքսում։ Նրա ծնողները եղել են հրեա ներգաղթյալներ, ովքեր ծնունդով Ռուսական կայսրությունից էին։ Նրա հայրը Ֆրանսկ Լիֆշիցը (1904—1994) ԱՄՆ է ներգաղթել 1920 թվականին Պինսկից (Հոկտեմբերյան հեղափոխությունից հետո մտել է Ուկրաինայի Ժողովրդական Հանրապետության կազմի մեջ) և աշխատել է որպես պատշար՝ Նյու Յորքում, իսկ ազատ ժամանակ ստեղծագործել է իդիշով։ Նրա մայրը Ֆրեյդլ (հետագայում Ֆրեդա, Ֆրիդա) Կոտլյարը (1905—1994) ներգաղթել է 1921 թվականին Գրոդնոյից (այն ժամանակ քաղաքը չէր գտնվում Լեհաստանի կազմում) և զբաղվում էր չորս երեխաների դաստիարակությամբ։ Տանը խոսել են իդիշով։
1968 թվականին Ռալֆը Bloomingdale's խանութում բացել է իր սեփական բաժինը։ 1971 թվականին արտադրությունը մեծացել է և Ռալֆը խանութ է բացել Բևեռլի Հիլզի Ռոդեո Դրայվ փողոցում։ Նույն տարում թողարկել է կանացի հագուստի իր առաջին հավաքածուն՝ Ralph Lauren Womens wear-ը, որն իրենից ներկայացնում էր բամբակե սպիտակ վերնաշապիկներ՝ համեմված տղամարդկային ոճի տարրերով։
1970 թվականին տղամարդու հագուստի նրա հավաքածուն արժանացել է ամերիկյան նորաձևության քննադատների «Քոթի» մրցանակին։ Այդ մրցանակին նա արժանացել է նաև 1976 և 1977 թվականներին։
2007 թվականի դրությամբ «Ralph Lauren» ապրանքանիշը ունեցել է ավելի քան 300 խանութներ ամբողջ աշխարհում։
2008 թվականին Լորանը դարձել է Պեկինի օլիմպիական խաղերի ամերիկյան հավաքականի պաշտոնական դիզայները։ Քննադատության արժանանալով այն բանի համար, որ հավաքականի հագուստները կարվել են Չինաստանում, Սոչիի օլիմպիական խաղերի ժամանակ ամերիկյան հավաքականի հագուստները ամբողջությամբ կարվեցին ԱՄՆ-ում։
2015 թվականին Լորենը հայտարարել է, որ լքում է ընկերության կրեատիվ տնօրենի պաշտոնը։ Նրան այդ պաշտոնում փոխարինել է Ստեֆան Լարսոնը, ով նախկինում եղել է Old Navy ընկերության կրեատիվ տնօրենը։


== Ծանոթագրություններ ==
Ստրիչավա

Ստրիչավա (ուկրաիներեն՝ Стричава), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Ստրիչավա գյուղում բնակվում էր 246 մարդ։ Բնակավայրը զբաղեցնում է 9,9 կմ² տարածք։ Բնակչության խտությունը կազմում էր 24,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուգո-Կամսկի

Յուգո-Կամսկի (ռուս.՝ Юго-Камский), գյուղ Ռուսաստանի Պերմի երկրամասի Պերմսկի շրջանի կազմում։
Բնակչությունը 2008 թվականին գրանցված տվյալներով կազմում էր 7412 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոկտեմբերյանի ջրանցք

Արմավիրի ջրանցք (նախկինում՝ Հոկտեմբերյանի ջրանցք), սկիզբ է առնում Արաքս գետից։ Կառուցվել է 1926-1930 թվականներին։ Մայր ջրանցքի երկարությունը 44 կմ է, սկզբնահատվածում թողունակությունը 30 մ3/վրկ-ն է։ Ջրանցքից սկիզբ է առնում առափնյա ճյուղը (15 կմ երկարությամբ), որի ջրանկման մասում կառուցված է Արմավիրի ՀԷԿ-ը։ Ջրանցքը հիմնականում անցնում է հողային հունով։ Ջրի ներծծման դեմ պայքարելու նպատակով վերջնամասում (10 կմ երկարությամբ) կատարվել են տղմակալման աշխատանքներ։ Ջրանցքի վրա կառուցված են ակվեդուկներ, դյուկերներ, հեղեղաթողներ, նաև պոմպակայաններ։ 
Ոռոգում է մարզի 24 հազար հեկտար հողատարածություն (խաղողի և պտղատու այգիների, խորդենու, բանջարաբոստանային, հացահատիկային, կերային բույսերի դաշտեր), որի 50% -ից ավելին, մինչև 1930 թվականը ոռոգվում էր ուրարտական ժամանակաշրջանում կառուցված հին Սարդարապատի և այլ ջրանցքներով։
Ավազասեր բուսականություն

«Ավազասեր (պսամոֆիլ) բուսականություն», երկրաբանական բնության հուշարձան է Հայաստանում։ Բնության հուշարձանը գտնվում է Հայաստանի Արմավիրի մարզի Վաղարշապատ քաղաքի Զվարթնոց տաճարի մոտ։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Դավո (այլ կիրառումներ)

Դավո, կարող է վերաբերել՝

Դավո - գյուղ Այրարտ աշխարհի Բագրևանդ գավառում, իսկ ապա գյուղ Արևմտյան Հայաստանում, Էրզրումի վիլայեթի Ալաշկերտի գավառակում
Դավո - գյուղ Արևմտյան Հայաստանում, Էրզրումի վիլայեթի Դերջանի գավառակում
Գասպար Տեր-Մարգարյան

Գասպար Հովհաննեսի Տեր-Մարգարյան (1856, Շրվենանց, Հայաստան - 1935, Նիս), հայ նավթարդյունաբերող, ազգային բարերար։ 1889 թվականին Բաքվում հիմնել է «Արամազդ» և «Բարեկամություն» (1901 թվականից՝ «Նավթ») փայատիրական ընկերությունները և եղել դրանց վարչությունների անփոփոխ նախագահը։


== Կենսագրություն ==
Գասպար Տեր-Մարգարյանը ծնվել է 1856 թվականին Շրվենանց (այժմ՝ ՀՀ Սյունիքի մարզում) գյուղում։ 1889 թվականին Բաքվում հիմնել է «Արամազդ» և «Բարեկամություն» (1901 թվականից՝ «Նավթ») փայատիրական ընկերությունները և եղել դրանց վարչությունների անփոփոխ նախագահը։ 20-րդ սկզբին հիմնադրել է Կովկասի լեռնարդյունաբերական և առևտրային ընկերությունը, որի Կապանի մասնաճյուղը տնօրինել է Նորաշենիկ խմբի վեց խոշոր պղնձահանքերի արդյունաբերական շահագործումը։ Անշարժ կալվածներ է ունեցել Բաքվում, Թիֆլիսում և համանուն նահանգներում, Թերեքի շրջանում։ Նյութապես օժանդակել է բարեգործական մշակութային, որբախնամ կազմակերպությունների, արվեստագետների, ուսանողների, դպրոցներ, գրադարաններ, ընթերցարաններ է բացել Կապանի մի շարք գյուղերում։ Տեր-Մարգարյանի միջոցներով է գործել 1902 թվականին հայրենի Շրվենանցում բացված ծխական երկսեռ երկդասյան ուսումնարանը, Նորաշենիկի աշխատավորության համար բացվել է «Գյուղական բանկը»։ Տեր-Մարգարյանը Առաջին համաշխարհային պատերազմի տարիներին խոշոր գումարներ է տրամադրել արևմտահայ գաղթականների օգնության ֆոնդին, վարկավորել վիրավոր զինվորների համար լազարեթների կառուցումը Դիլիջանում, Բաքվում, Սոչիում, Կիսլովոդսկում, Պյատիգորսկում։ Հացամթերքով օգնել է Կապանի շրջանի մի քանի գյուղերի սովյալ բնակիչների։ Նրա միջոցներով 1917 թվականին Թիֆլիսում տպագրվել է Լեոյի «Հայոց պատմության» 1-ին հատորը։ Տեր-Մարգարյանն իր կտակում խոշոր գումարներ էր նախատեսել հայ մշակույթի զարգացման, նրա երախտավորների նյութական ապահովության համար։ 1922 թվականին տարագրվել է։


== Մահ ==
Գասպար Տեր-Մարգարյանը մահացել է 1935 թվականին Ֆրանսիայի Նիս քաղաքում։


== Հիշատակ ==
Սյունիքի մարզի Շրվենանց գյուղի միջնակարգ դպրոցը կոչվում է Գասպար Տեր-Մարգարյանի անունով։
2011 թվականին Կապանի երկրագիտական թանգարանում տեղի է ունեցել «Հիշողություն» խորագիրը կրող ցուցադրություն, որի ընթացքում ներկայացվել է 19-րդ դարավերջի և 20-րդ դարասկզբի Կապանի պատմությունը, ինչպես նաև Գասպար Տեր-Մարգարյանի գերդաստանի պատմությունը։


== Գրականություն ==
Գրիգորյան Ռ., Լեոյի չորս անտիպ նամակները, ԲՀԱ, համար 1/28, 1971:


== Ծանոթագրություններ ==


== Արտաքին հղումներ ==
«Գասպար Տեր Մարգարյանցը նավթատեր Մանուչար Ավագովի հետ» դիմանկարը Կապանի երկրագիտական թանգարանում
1503

1503 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1503 թվականն է, 
XVI դարի 3-րդ տարին։


== Դեպքեր ==
Մայիսի 10՝ Քրիստափոր Կոլումբոսը հայտնաբերում է Կայմանների կղզիները, որոնց այնտեղ հանդիպած մեծաթիվ ծովային կրիաների համար տալիս է Las Tortugas անունը։
Հուլիսի 23՝ Ըստ ուղեծրային հաշվարկների այս օրը Պլուտոնը դուրս է գալիս Նեպտունի ուղեծրից, այնտեղ մնալով 233 տարի։
Սեպտեմբերի 22՝ Հռոմի Պիոս III պապը (Ֆրանչեսկո Թոդեսչինի Փիկոլոմինի) հաջորդում է Ալեքսանդր VI-ն, դառնալով 215-րդ Պապ, սակայն, մահանում է հոկտեմբերի 18-ին։


== Ծնունդներ ==
Մարտի 10՝ Ֆերդինանդ I Սրբազան Հռոմի կայսր (ծն. 1564):
Դեկտեմբերի 14 կամ 21՝ Միշել դը Նոսթրդամ, հայտնի է Նոստրադամուս անունով, ֆրանսիացի բնագետ, 1555 թ. գրված Les Propheties աշխատության հեղինակը (մ. 1566)։


== Մահեր ==
Լոհուսուու

Անվան այլ կիրառումների համար տե՛ս՝ Լոհուսուու (այլ կիրառումներ)Լոհուսուու (էստ․՝ Lohusuu), գյուղական ավան Էստոնիայի Իդա-Վիրումաա նահանգի Լոհուսուու շրջանում։
2011 թվականի տվյալներով գյուղական ավանում բնակվում էր 317 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հաստեկ

Հաստեկ, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լունկա (գյուղ, Խուստի շրջան)

Անվան այլ կիրառումների համար տե՛ս՝ ԼունկաԼունկա (ուկրաիներեն՝ Лунка), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Լունկա գյուղում բնակվում էր 762 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջալանդհար

Ջալանդհար (ա.-փենջ.` ਜਲੰਧਰ, անգլ.՝ Jalandhar), քաղաք Հնդկաստանի Փենջաբ նահանգում, Ջալանդհար շրջանի վարչական կենտրոնը։ Ջալանդհարը 1947 թվականից մինչև 1953 թվականը եղել է Փանջաբ նահանգի վարչական կենտրոնը (մինչև մայրաքաղաքի տեղափոխումը Չանդիգարհ)։


== Պատմություն ==
Ջալանդհարը Փենջաբի հին քաղաքներից մեկն է, որը հայտնի է առնվազն մեր թվարկության 100 թվականից։ Դոաբ Ջալանդհարը (մարզ, գտնվում է Բիաս և Սաթլեջ գետերի միջև) եղել է Ալեքսանդր Մակեդոնացու կայսրության արևելյան եզրը։ Հնում Ջալանդհարի իշխանությունները միավորել են գրեթե բոլոր ստորին դոաբները՝ Ռավի գետից մինչև Սաթլեջ գետը։ Համաձայն Պադամայի պուրանների՝ Ջալանդհար դոաբն իր անունն ստացել է Շիվայի որդու՝ Դանավայի Ջալանդհար թագավորի կողմից։ Նախքան սիկհականությանը տարածումը Ջալանդհարում պաշտվող գլխավոր աստվածը եղել է Շիվան։
Ջալանդհարի մասին ամենավաղ հիշատակումը կատարել է Քուշանական արքա Կանիշկին, որի օրոք մոտավորապես մեր թվարկության 100 թվականին տեղի է ունեցել բուդդայական աստվածաբանների խորհուրդը, որոնք հավաքվել էին բուդդայական տեքստերի հավաքման, համակարգման և աղանդների միջև եղած տարաձայնությունների մեղմացման նպատակով։
Տասներորդ դարի երկրորդ կեսից մինչև 1019 թվականը Ջալանդհարը եղել է հինդուական Շահի իշխանության կազմում։
1551 թվականի նոյեմբերին Ջալանդհարում Հումայուն կայսրի որդի Աքբարն ամուսնացել է իր ազգականուհու՝ Ռուկայա Սուլթան Բեգունի հետ, որը դարձել է իր առաջին և գլխավոր կինը։
16-րդ դարից սկսած Ջալանդհարի մարզում սկսել է տարածվել սիկհականությունը։ 1811 թվականին մահարաջ Ռաջիթ Սինգհը սիկհական համայնքի տեղացի առաջնորդների աջակցությամբ վերահսկողություն է հաստատել Ջալանդհարի դոայի նկատմամբ։ 1845 թվականին Ռանի Ջինդ Քաուրը հռչակվել է սիկհների կայսրուհի և սկսվել է անգլո-սիկհական առաջին պատերազմը։ 1846 թվականի սիկհականներն ստիպված են եղել Ջալանդհար դոաբը զիջել անգլիացիներին։


== Աշխարհագրություն ==
Ջալանդհարը գտնվում է Բիաս և Սաթլեջ գետերի միջև ընկած ոռոգելի հարթավայրում,։ Միջին բարձրությունը ծովի մակարդակից 228 մետր է։ Քաղաքը գտնվում է Մեծ անիվի ճանապարհին՝ Դելի և Ամրիթսար քաղաքների միջև՝ Ամրիթսարից 90 կիլոմետր, Փենջաբ նահանգի մայրաքաղաք Չինդիգարհից 114 կիլոմետր և Դելիից 375 կիլոմետր հեռավորության վրա։


=== Կլիմա ===
Ջալանդհարի կլիման մերձարևադարձային մուսսոնային է, ցուրտ ձմեռներով և տաք ամառներով։ Ամռան առավելագույն ջերմաստիճանը կազմում է 48°С, նվազագույնը՝ 25°С։ Ձմռան առավելագույն ջերմաստիճանը 19°С է, նվազագույնը՝ −5°С։ Տարեկան միջին տեղումների քանակը մոտավորապես կազմում է 579 միլիմետր (ամենաշատ տեղումները լինում են մուսոնային սեզոնում՝ հուլիս-օգոստոս ամիսներին)


== Բնակչություն ==
Ըստ 2011 թվականի մարդահամարի՝ բնակչությունը կազմում է 873 725 մարդ։ 
Բնկաչության հիմնական լեզուն փանջաբին է, բավական տարածված է նաև անգլերենը։ Բնակչության 54,54 %-ը դավանում է հինդուիզմ, 45,46 %-ը՝ աիկհականություն։


== Տնտեսություն ==
Գործում են սպորտային ապրանքների, էլեկտրոնիկայի և այլ ապրանքների արտադրություններ։


== Ծանոթագրություններ ==
Բակուրի (Մարանիան)

Բակուրի (պորտ.՝ Bacuri), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի հյուսիսային մարզում։ Մտնում է Լիտորալ Օսիդենտալ Մարանենսիի գավառի կազմի մեջ։ Բնակչությունը կազմում է 16 824 մարդ՝ 2006 թվականի տվյալներով։ Գրավում է 788,062 կմ2 տարածք։ Բնակչության խտությունը՝ 21,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11 313 712,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 697,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,594 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բակուրիի մասին
Նովի Ստան (գյուղ, Շումյաչինսկի շրջան)

Անվան այլ կիրառումների համար տե՛ս՝ Նովի ՍտանՆովի Ստան (ռուս.՝ Новый Стан), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերվոմայսկի շրջան (այլ կիրառումներ)

Պերվոմայսկի շրջան, կարող է վերաբերել՝

Պերվոմայսկի շրջան - մունիցիպալ շրջան Ռուսաստանի Դաշնության Նիժնի Նովգորոդի մարզում
Պերվոմայսկի շրջան - մունիցիպալ շրջան Ռուսաստանի Դաշնության Ալթայի երկրամասում
Պերվոմայսկի շրջան - շրջան Ուկրաինայի Խարկովի մարզում
Պերվոմայսկի շրջան - շրջան Ուկրաինայի Ղրիմի Ինքնավար Հանրապետությունում
Պերվոմայսկի շրջան - մունիցիպալ շրջան Ռուսաստանի Դաշնության Յարոսլավլի մարզում
Պերվոմայսկի շրջան - շրջան Ուկրաինայի Նիկոլաևի մարզում
Պերվոմայսկի շրջան - մունիցիպալ շրջան Ռուսաստանի Դաշնության Տամբովի մարզում
Պերվոմայսկի շրջան - մունիցիպալ շրջան Ռուսաստանի Դաշնության Տոմսկի մարզում
Պերվոմայսկի շրջան - մունիցիպալ շրջան Ռուսաստանի Դաշնության Օրենբուրգի մարզում
Ումբրերեն

Ումբրերեն, ումբրերի լեզուն։ Մոտիկ բարբառներ վոլերի լեզվի և օսկերենի հետ ումբրերենը կազմում է հնդեվրոպական լեզվաընտանիքի իտալական ճյուղի օսկումբրական խումբը՝ հակադրվելով լատինաֆալիսկյանին։ Խոսվել է Ումբրիայի տարածքում։ Ներկայանում է կարճ արձանագրություններով (ավելի քան աասը) և Իգուվիում (այժմ՝ Գուբբիո) քաղաքում հայտնաբերված յոթ բրոնզե սալիկներով, որոնք Իտալիայի տարածքում ամենից ընդարձակ լեզվական հուշարձաններն են (մոտ 5000 բառ, մ․թ․ա․ 4-1-ին դարեր), բացառությամբ լատինականների և էարուսկյանների։ 1-4-րդ սալիկները և 5-րդ սալիկի մի մասը գրված է էտրուսկյանից սերած այբուբենով, մնացածը՝ լատինականով։ Ումբրերենի առանձնահատկություններից են՝ հնդեվրոպական երկբարբառների մենաբարբառացումը, ղադասությունը (ռոտացիզմը), վերջնահանգ բաղաձայնների մեծ մասի անկումը։
Նովոնիկոլաևկա (գյուղ, Բեյսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ռուս.՝ Новониколаевка), գյուղ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2003 թվականին գրանցված տվյալներով կազմում էր 692 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնլուել

Մոնլուել (ֆր.՝ Montluel), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Տուասսե կանտոնի կազմի մեջ։ Բուրակ ան Բրես շրջանի կոմունա։
Համայնքի INSEE կոդ՝ 01262։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, Լիոն քաղաքից 20 կմ դեպի արևելք, 45 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։


== Բնակչություն ==
Համայնքի բնակչությունը 2010 թվականին կազմում էր 6999 մարդ։


== Վարչակազմ ==


== Տնտեսություն ==
2010 թվականի տվյալներով 4618 աշխատունակ տարիքի մարդկանցից (15-64 տարեկան) 3480-ը տնտեսապես ակտիվ էին, 1138-ը անգործունակ (Ակտիվության ցուցանիշը — 75,4%, 1999 թվականին եղել է՝ 69,5%)։ 3480 աշխատունակ բնակիչներից 3105-ը աշխատում էին (1624 տղամարդ և 1481 կին), անաշխատանք էին 375-ը (204 տղամարդ և 171 կին)։
1138 անգործունակ մարդկանցից 425-ը աշակերտներ կամ ուսանողներ են, 336-ը թոշակառու, 377-ը անաշխատունակ էին այլ պատճառներով։


== Տեսարժան վայրեր ==
Նոտր-դամ-դե-մարե եկեղեցի (15-րդ դար)։ Պատմական հուշարձան (Ֆրանսիա) 1982 թվականից
Սուրբ Վարֆոլոմեյա եկեղեցի (13-րդ դար)։ Պատմական հուշարձան (Ֆրանսիա) 1930 թվականից
Մելնիցա Ժիրար (1845 թվական)։ Պատմական հուշարձան (Ֆրանսիա) 2009 թվականից
Կոնդե (17-րդ դար)։ Պատմական հուշարձան (Ֆրանսիա) 1981 թվականից
Գրանդ-Րյու տան հասցե 67 (15-րդ դար)։ Պատմական հուշարձան (Ֆրանսիա) 1982 թվականից
Գրանդ-Րյու տան հասցե 71(16-րդ դար)։ Պատմական հուշարձան 1975 թվականիցՊատկերասրահ

		
		
		
		
		


== Ծանոթագրություններ ==


== Գրականություն ==
Ouvrage collectif. Richesses touristiques et archéologiques du canton de Montluel: Montluel, Balan, Béligneux, Bressolles, Dagneux, La Boisse, Niévroz, Pizay, Sainte-Croix. — 1999. — P. 296. — ISBN 2-907656-30-9
Guy Brunet, Paul Percevaux, Louis Trenard. Histoire des communes de l'Ain: La Dombes. — Horvath, 1983. — P. 277-290.


== Արտաքին հղումներ ==
Официальный сайт (ֆր.)
«Монлюэль» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-10 
«Монлюэль» (ֆրանսերեն)։ cassini.ehess.fr։ Վերցված է 2014-05-10
Վիլար Ֆոքիարդո

Վիլար Ֆոքիարդո (իտալերեն՝ Villar Focchiardo), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 2037 մարդ (2008 թվականի տվյալներով)։ Բնակչության խտությունը՝ 81 մարդ/կմ²։ Տարածքը՝ 25 կմ²։ Փոստային ինդեքս՝ 10050։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 011 9645025
Էլեկտրոնային փոստ՝ villar.focchiardo@ruparpiemonte.it
Պաշտոնական կայք. http://www.comune.villarfocchiardo.to.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քսիլոկաստրոն

Քսիլոկաստրոն (հուն․՝ Ξυλόκαστρον ή Ξυλόκαστρο) փոքր քաղաք Հունաստանում։ Գտնվում է ծովի մակարդակից 12մ բարձրության վրա, Պելոպոնես թերակղզու հյուսիսարևելյան մասում, Կորինֆյան ծովածոցի ափին, Աթենքից 97 կմ արևմուտք, Պատրից 81 կմ հարավ-արևելք և Կորինֆից 30կմ հյուսիս-արևմուտք։ Համայնքի վարչական կենտրոնը(դիմա) Քսիլոկաստրոն-Էվրոստինան Կորինֆի ծայրամասային միավոր է՝ Պելոպոնեսի ծայրամասում։ 2011 թվականի վիճակագրական տվյալներով բնակչության թիվը հասնում է 5500 մարդու։

Առողջարանային քաղաք, որը հռչակվել է իր յուրահատուկ սոճիների մնացուկային զանգվածով,որը ձգվում է լողափի երկայնքով մի քանի կիլոմետր։ Քաղաքում կան առողջարանային և սպորտային կենտրոններ։
Քաղաքի միջով է անցնում ազգային 8-րդ ճանապարհը՝ Պատրի — Աթենք, իսկ ավելի հարավ անցնում է ավտոմայրուղի 8-ը,որը եվրոպական երթուղի E65-ի մի մասն է կազմում։


== Պատմություն ==
Ներկայիս Պելինի գյուղի(հուն․՝ ΞΑρχαία Πελλήνη) տեղում է գտնվել Արիստոնավտեր (Արգոնավտեր հին հունարեն՝ Ἀριστοναῦται) քաղաքի հին նավամատույցը (հուն․՝ ΞΑρχαία Πελλήνη)։ Պավսանիի(երկրաբան) համաձայն անվանումն ստացել է, քանի որ այստեղ են կանգ առել ավգոնավորդները։
Քաղաքի անվանումը ծագել է (հուն․՝ ξύλινα κάστρο) բառակապակցությունից, որը նշանակում է «փայտե ամրոց»։ Վենետիկյան շրջանում Քսիլոկաստրոնում եղել է փայտե զորանոց։ Կայազորը հսկել է Կորինֆյան ծովածոցը և նավահանգիստը։ Պալինի և Զեմենո(հուն․՝ ΞΖεμενό Αράχοβας Βοιωτίας) ամրոցների և ծովածոցի մյուս կողմի միջև եղել է տեսողական կապ, ինչն էլ թույլ է տվել ծխային ազդանշաններ փոխանցել ։
18-րդ դարում Քսիլոկաստրոնում կային շրջանում չամիչի առաքման պահեստներ։ Ծովային ճանապարհով չամիչը հասցնում էին Պատրի։ 19-րդ դարում չամիչը Քսիլոկաստրոյից տարվում էր Մեծ Բրիտանիա։
20-րդ դարում Քսենոկաստրոն դառնում է հանրահայտ հանգստի վայր արտասահմանյան զբոսաշրջիկների համար։ Այստեղ բանաստեղծ Անգելոս Սիկելիանոսն ու Եվա Պալմերը կառուցում են քաղաքամերձ տուն, ուր հյուրընկալվում էին նրանց ընկերները՝ Նիկոս Կազանձակիսը, Դմիտրիս Միտրոպոլուսը, Մանոլիս Կալոմիրիսը, Այսեդորա Դունկանը, Կատինա Պակսինոն, Ալեկսիս Մինոտիսը, Մարիկա Կոտոպուլին, և ուրիշներ։
Այստեղ սիրում էր լինել նաև բանաստեղծ Կոստաս Կարիոտակիսը։ 1912 թվականին ստեղծվել է Քսիլոկաստրոնի միությունը։ 1919 թվականին առողջարանը զբոսաշրջիկների համար ստանում է պաշտոնական կարգավիճակ։
Քաղաքը 1923 թվականի փոքրասիական աղետից և հույն-թուրքական բնակչության փոխանակումից հետո բնակեցվել է Իզմիթից եկած գաղթականներով։
1970-ական թվականներին քաղաքն ինտենսիվորեն սկսում է կառուցապատվել բարձրահարկ շենքերով։


== Քսիլոկաստրոնի համայնքներ ==
Քսիլոկաստրոնի համայնքային միության մեջ է մտնում Մերտիկեիկա գյուղը։ 2011 թվականի վիճակագրությամբ բնակչությունը կազմել է 5715 մարդ ։ Մակերեսը 12,695կմ² է։


== Բնակչություն ==


== Ծանոթագրություններ ==
(6941) Դալգարնո

(6941) Դալգարնո (անգլ.՝ Dalgarno), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,778193 ա. մ., առավելագույնը մոտենում է 2,2392 ա. մ. հեռավորության վրա և հեռանում 3,3172 ա. մ.։ Արեգակի շուրջ մեկ ամբողջական պտույտ է կատարում 1691,38 երկրային օրվա ընթացքում, իր ուղեծրով շարժվելով միջինում 0,212844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6941) Դալգարնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (307701-307800)

Աստերոիդների ցանկ (307601-307700)  • Աստերոիդների ցանկ  • Աստերոիդների ցանկ (307801-307900)
 Աստերոիդների ցանկ (307601-307700)  • Աստերոիդների ցանկ  • Աստերոիդների ցանկ (307801-307900)
Բունգուր (այլ կիրառումներ)

Բունգուր, կարող է վերաբերել՝

Բունգուր - գյուղ Ռուսաստանի Կեմերովոյի մարզի Նովոկուզնեցկի շրջանի կազմում
Բունգուր - գետ Ռուսաստանում, Կամչատկայի հյուսիս-արևմուտքում
Ռոնդոնոպոլիսի գավառ

Ռոնդոնոպոլիսի գավառ (պորտ.՝ MatoGrosso Micro Rondonopolis) գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավարևելյան մարզի մեջ։ 2006 թվականի տվյալներով բնակչությունը կազմում է 250 598 մարդ։ Զբաղեցված տարածքը 23 854,413 կմ²։ Բնակչության խտությունը 10,5 մարդ/կմ²։


== Վիճակագրություն ==
Համախառն ներքին արտադրանքը կազմել է 2 150 313 845,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 015,93 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,778։


== Գավառի կազմ ==
Գավառի կազմի մեջ են մտնում հետևյալ համայնքները.

Դոն Ակինու
Իտիկիրա
Ժասիարա
Ժուսիմեյրա
Պեդրա Պրետա
Ռոնդոնոպոլիս
Սան Ժոզե դու Պովու
Սան Պեդրու դա Սիպա
Կոնստանտինովկա (գյուղ, Գուրևսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ռուս.՝ Константиновка), գյուղ Ռուսաստանի Կալինինգրադի մարզի Գուրևսկի շրջանի կազմում։
Բնակչությունը 2010 թվականին գրանցված տվյալներով կազմում էր 656 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուֆչինցի

Ստուֆչինցի (ուկրաիներեն՝ Стуфчинці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ստուֆչինցի գյուղում բնակվում էր 1 043 մարդ։ Բնակավայրը զբաղեցնում է 2841 կմ² տարածք։ Բնակչության խտությունը կազմում էր 367,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժյուստ Ֆոնտեն

Ժյուստ Ֆոնտեն (ֆր.՝ Just Fontaine, օգոստոսի 18, 1933(1933-08-18), Մառակեշ, Ֆրանսիական Մարոկկո - մարտի 1, 2023(2023-03-01), Թուլուզ, Ֆրանսիա), ֆրանսիացի ֆուտբոլիստ, ռեկորդակիր աշխարհի մեկ առաջնության ընթացքում խփած գոլերի քանակով. 1958 Շվեդիայում անցկացված աշխարհի առաջնությունում նա խփել է 13 գոլ։
Ժյուստ Ֆոնտենի հայրը եղել է ֆրանսիացի Նորմանդիայից, իսկ մայրը՝ իսպանացի։
2013 թվականին Ժյուստ Ֆոնտենը 80 տարեկան հասակում դարձել է Պատվո լեգեոնի շքանշանի սպա։


== Ակումբային կարիերա ==
Ժյուստ Ֆոնտենն իր կարիերան սկսել է իր հայրենի Մարաքեշ քաղաքի սիրողական ակումբում, տեղափոխվել է «ՈՒՍՄ Կասաբլանկա» ակումբ, որտեղ խաղացել է 1950-1953 թվականներին։ Հաջորդ երեք մրցաշրջանները նա արդեն անցկացրել է Ֆրանսիայում։ «Նիցցա» ակումբի կազմում անցկացրած առաջին մրցաշրջանի ընթացքում նա ակումբի հետ նվաճել է Ֆրանսիայի գավաթը, իսկ 1956 թվականին հաղթել է Ֆրանսիայի առաջնությունում։ Նույն թվականին նա տեղափոխվել է «Ռեյմս»՝ փոխարինելով Ռայմոն Կոպային։ «Ռեյմսի» կազմում անցկացրած վեց մրցաշրջանների ընթացքում նա խփել է 121 գոլ։ Բարձրագույն լիգաներում Ֆոնտենն ընդհանուր առմամբ խփել է 165 գոլ 200 խաղերի ընթացքում և չորս անգամ հաղթել է առաջնությունում (1956, 1958, 1960, 1962)
Ֆրանսիայի հավաքականում Ֆոնտենի դեբյուտը կայացել է 1953 թվականի դեկտեմբերի 17-ին Լյուքսեմբուրգի հավաքականի դեմ խաղում (8:0)։ Այդ խաղում Ժյուստ Ֆոնտենը ձևակերպել է հեթ-տրիկ։ Ֆրանսիայի հավաքականում անցկացրած յոթ տարիների ընթացքում Ֆոնտենը մասնակցել է 21 խաղի և խփել 30 գոլ։ Ազգային հավաքականի կազմում Ֆոնտենն իր վերջին խաղը եղել է 1960 թվականի դեկտեմբերի 11-ին, երբ Ֆրանսիայի հավաքականը խաղացել է Բուլղարիայի հավաքականի դեմ (3:0)։
Ֆուտբոլիստի կարիերան ավարտելուց հետո՝ 1967 թվականին, Ժյուստ Ֆոնտենն աշխատել է որպես Ֆրանսիայի հավաքականի մարզիչ, սակայն նրա ղեկավարությամբ թիմը մասնակցել է միայն երկու ընկերական խաղերի, որոնք երկուսն էլ ավարտեվել են ֆրանսիացիների պարտությամբ։ Եղել է նաև ֆրանսիական ակումբների ու Մարոկկոյի հավաքականի մարզիչ։


== Կարիերա հավաքականում ==


=== Ֆոնտենի խաղերն ու գոլերն Ֆրանսիայի հավաքականի կազմում ===
Ընդհանուր։ 21 խաղ / 30 գոլեր; 12 հաղթանակ, 4 ոչ-ոքի, 5 պարտություն


== Ձեռքբերումներ ==
Ֆրանսիայի չեմպիոն (4) - 1956, 1958, 1960, 1962
Ֆրանսիայի գավաթի դափնեկիր  (2) - 1954, 1958
Եվրոպայի չեմպիոնների գավաթի խաղարկության եզրափակչի մասնակից - 1959
Ֆրանսիայի առաջնության լավագույն ռմբարկու (2) - 1958, 1960
Եվրոպայի չեմպիոնների գավաթի խաղարկության լավագույն ռմբարկու - 1959
Աշխարհի առաջնության լավագույն ռմբարկու - 1958
Աշխարհի առաջնությունների ռեկորդակիր մեկ առաջնության ընթացքում խփած գոլերի քանակով - 13 գոլ
Ֆրանսիայի հավաքականի ռեկորդակիր աշխարհի առաջնություներում խփած գոլերի թվով - 13 գոլ
Ընդգրկված է ՖԻՖԱ 100 ցանկում
Պարգևատրվել է Պատվավոր լեգեոնի շքանշանով


== Ելույթների վիճակագրություն ==


=== Ակումբային կարիերա ===


=== Ելույթները հավաքականի կազմում ===


== Մատենագրություն ==
Just Fontain. Reprise de volée, Paris, Solar, 1970
Just Fontain. Mon mundial, Famot, 1978


== Ծանոթագրություններ ==


== Արտաքին հղումներ ==
Ֆուտբոլիստի էջը Ֆրանսիայի ֆուտբոլի ֆեդերացիայի կայքում Archived 2006-12-09 at the Wayback Machine. (ֆր.)
Рекорд в чужих бутсах Archived 2010-08-20 at the Wayback Machine.
Կալանդարա

Կալանդարա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 10 կմ հարավ։


== Պատմամշակութային կառույցներ ==
Գյուղի մոտ է գտնվում Ս. Գաբրիել վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիճքվազ

Լիճքվազ, գյուղ Հայկական ԽՍՀի Մեղրու շրջանում։ Գտնվում է շջրանի կենտրոնական մասում, Վարդանիձոր գյուղի մոտակայքում, ալիքավորված հարթավայրում։
Լիշկ անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Կլիմա ==
Ունի առողջարար կլիմա։


== Պատմություն ==
Վերջին տասնամյականերում դադարել է պաշտոնական բնակավայր լինելուց և ներկայումս ծառայում է  որպես ամառանոց հիմնականում Մեղրի քաղաքի բանվոր ծառայողների համար։


== Ծանոթագրություններ ==


== Արտաքին հղումներ ==
Աստերոիդների ցանկ (45001-45100)

Աստերոիդների ցանկ (44901-45000)  • Աստերոիդների ցանկ  • Աստերոիդների ցանկ (45101-45200)
 Աստերոիդների ցանկ (44901-45000)  • Աստերոիդների ցանկ  • Աստերոիդների ցանկ (45101-45200)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Օզերլագ

Լճային ուղղիչ-աշխատանքային ճամբար (ռուս.՝ Озёрный исправи́тельно-трудово́й ла́герь, Օզերլագ (ռուս.՝ Озерлаг), Հատուկ ճամբար № 7), հատուկ ճամբար քաղաքական բանտարկյալների համար, մտել է Գուլագի ճամբարների համակարգի մեջ։


== Պատմություն ==
Կազմակերպվել է 1948 թվականին, բաժանվել է ճամբարային կետերի, որ տեղակայվել են Տայշետի ու Բրատսկի միջև։ Օզերլագում միաժամանակ պահվել են 50 019 կալանավորներ (ըստ 1949 թվականի հունվարի 1-ի տվյալների), որ աշխատել են Բայկալ-Ամուրի մայրուղու Բրատսկ-Տայշետ հատվածում և մինչև Ուստ Կուտ, ինչպես նաև փայտամթերման, փայտամշակման, սղոցանյութերի, փայտակոճերի ու հավաքովի փայտե տների արտադրության և մատակարարման ոլորտներում։


== Կառուցվածք ==


=== Բաժանմունքներ ===
Ճամբարային բաժանմունք № 1 — վարչություն Սեդանովոյում, ստեղծվել է 1963 թվականին,ճամբարային կետ № 1 (ընդհանուր ռեժիմ), գտնվել է Սեդանովոյից 6 կմ հեռավորության վրա (ղեկավար՝ մայոր Դերգաչյով),
ճամբարային կետ № 2 (խստացված ռեժիմ), գտնվել է Նիժնի Իլիմսկի շրջանի Վորոբևո գյուղից 14 կմ հեռավորության վրա (ղեկավար՝ կապիտան Դոբրենկո)ճամբարային բաժանմունք № 3 — վարչություն Բրատսկի շրջանի Անզյոբա գյուղում, գործադուլ 1954 թվականին,ճամբարային կետ № 307 (հատուկ ռեժիմի հատուկ ճամբարային կետ, տուգանային), նույն Բրատսկի շրջանի Անզյոբա գյուղում տուգանային ճամբար ճամբարային ապստամբությունների մասնակիցների համար, գործադուլ 1954 թվականի վերջին,ճամբարային բաժանմունք № 8 — Բրատսկի ջրամբարի հունի մաքրում, գործադուլ 1960 թվականի հունվար-ապրիլին։


=== Ճամբարային կետեր, որ պատկանել են անհայտ բաժանմունքների ===


== Ղեկավարներ ==
Միխայիլ Վասիլևիչ Ֆիլիմոնով, փոխգնդապետ, 1948 թվականի դեկտեմբերի 7-ից մինչև 1949 թվականի դեկտեմբերի 22 (համատեղության կարգով եղել է Անգարլագի ղեկավար),
Սերգեյ Կուզմիչ Եվստիգնեև, փոխգնդապետ, գնդապետ, 1949 թվականի դեկտեմբերի 22 – 1957 թվականի դեկտեմբերի 3-ից ոչ վաղ, (1954 թվականի սեպտեմբերի 20-ից համատեղության կագով եղել է Միջին մեքենաշինության նախարարության 823 կոմբինատի շինարարության ղեկավար),
Ա. Ա. Կռիլով, փոխգնդապետ (հիշատակվում է որպես պաշտոնակատար՝ 26 ապրիլի, 1952, 13 հուլիսի, 1954),
?. ?. Կոչետկով, փոխգնդապետ (հիշատակվում է որպես պաշտոնակատար՝ 13 օգոստոսի, 1955)։


=== Ղեկավարի տեղակալներ ===
Գրիգորի Ալեքսեևիչ Մարին, փոխգնդապետ, գնդապետ, 1948 թվականի դեկտեմբերի 7-ից մինչև 1950 թվականի դեկտեմբերի 28։


== Ծանոթագրություններ ==


== Արտաքին հղումներ ==
«Система исправительно-трудовых лагерей в СССР». Составитель М. Б. Смирнов М.: Звенья, 1998.
Е. С. Селезнёв, Т. А. Селезнёва. Лагерное прошлое Тайшета Archived 2012-11-08 at the Wayback Machine.
Озерлаг: Как это было Сост. Л. С. Мухин. Иркутск : Вост.-Сиб. кн. изд-во, 172с. 1992
Энциклопедия Сибирского ГУЛАГа /Сост. Л. Мухин. Иркутск, 2005. — электрон. опт. диск (CD-ROM).
Мухин Л. Тайны лагерей /Л. Мухин // газета Красное знамя. 1989. 18 янв.
Мухин Л. Уголок империи ГУЛАГ / Л. Мухин // газета Красное знамя. 1989. 18 янв.
Тимохина М. В. «Не погаснет памяти свеча…» Сценарий тематической программы об узниках Озерлага. 2006
Хава Волович Новые Лагеря Archived 2013-10-28 at the Wayback Machine.
Миронова В. Г. Я другой такой страны не знаю // Тайга. Журнал о современной Сибири. 2003 год(չաշխատող հղում)
Կիմժա (Մեզենի վտակ)

Անվան այլ կիրառումների համար տե՛ս՝ Կիմժա (այլ կիրառումներ) Կիմժա (ռուս.՝ Кимжа), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի վրա։ Գետի երկարությունը 158 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000050435
Հիդրոլոգիական ուսումնասիրությունների կոդը - 103005043
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նատրիումի հեքսաֆոսֆատ

Նատրիումի հեքսաֆոսֆատ, անօրգանական միացություն՝ 
  
    
      
        N
        
          a
          
            6
          
        
        
          P
          
            6
          
        
        
          O
          
            18
          
        
      
    
    {\displaystyle Na_{6}P_{6}O_{18}}
  ։ Առաջացնում է անգույն բյուրեղներ։ Լուծվում է ջրում և առաջացնում է բյուրեղահիդրատներ։


== Ստացումնը ==
Քայքայվում է.
  
    
      
        
          
            6
            N
            a
            
              H
              
                2
              
            
            P
            
              O
              
                4
              
            
             
            
              
                →
                
                  
                    700
                    
                      o
                    
                  
                  C
                
              
            
             
            N
            
              a
              
                6
              
            
            
              P
              
                6
              
            
            
              O
              
                18
              
            
            +
            6
            
              H
              
                2
              
            
            O
          
        
      
    
    {\displaystyle {\mathsf {6NaH_{2}PO_{4}\ {\xrightarrow {700^{o}C}}\ Na_{6}P_{6}O_{18}+6H_{2}O}}}
  


== Ֆիզիկական հատկությունները ==
Առաջացնում է անգույն բյուրեղներ։
Լուծվում է ջրում։
Առաջացնում է բյուրեղահիդրատներ՝ Na6P6O18•6H2O բանաձևով։


== Կիրառությունը ==
Տեքստիլ արդյունաբերության մեջ օգտագործում են կալցիումի աղեր ստանալու համար։
Օգտագործվում է կաշվի արտադրության մեջ։


== Գրականություն ==
Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.


== Ծանոթագրություններ ==
Քևանլու-Կաբադինլու

Քևանլու-Կաբադինլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 427, իսկ 1908-ին՝ 980 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սիեթլի համալսարան

Սիեթլի համալսարան (անգլ.՝ Seattle University) (SU), կաթոլիկ (Հիսուսյաններ) համալսարան ԱՄՆ-ի հյուսիս արևելքում՝ Վաշինգտոն նահանգի, Սիեթլ քաղաքի Ֆյորեսթ Հիլ շրջանում։
Համարվում է ԱՄՆ-ի հյուսիսարևելյան ամենամեծ անկախ համալսարանը, որտեղ բակալավրիատի և ասպիրանտուրայի ծրագրերով սովորում են ավելի քան 7500 ուսանողներ՝ 8 ֆակուլտետներում։ Համարվում է հիսուսյանների քոլեջների և համալսարանների ասոցիացիայի 28 անդամներից մեկը։ «US News & World Report» ամսագիրը իր «Best Colleges 2015» անվանմամբ հրատարակության մեջ Սիեթլի համալսարանին շնորհում է հինգերորդ հորիզոնականը, երկրի հյուսիսարևելյան մասի լավագույն շրջանային համալսարանների վարկանիշային ցանկում։
Համալսարանի պատմությունը սկիզբ է առնում 1891 թվականից, երբ Սիեթլի արվարձանում բացվում է կաթոլիկ դպրոց։ 1898 թվականին դպրոցը վերածվում է քոլեջի։ 1948 թվականին Սիեթլի քոլեջը վերանվանվում է Սիեթլի համալսարանի։


== Ծանոթագրություններ ==


== Արտաքին հղումներ ==
Պաշտոնական կայք
Ռումիներեն Վիքիպեդիա

Ռումիներեն Վիքիպեդիա (ռումիներեն՝ Wikipedia în limba română), Վիքիպեդիա բազմալեզու և ազատ հանրագիտարանի ռումիներեն տարբերակն է։
Ինչպես և բոլոր Վիքիմեդիա-նախագծերը, Ռումիներեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Ռումիներեն Վիքիպեդիա (ռում.)
Լավինիա Ֆիշեր

Լավինիա Ֆիշեր (անգլ.՝ Lavinia Fisher, 1793, Չարլստոն, Հարավային Կարոլինա, ԱՄՆ - փետրվարի 18, 1820(1820-02-18), Չարլստոն, Հարավային Կարոլինա, ԱՄՆ), ամերիկացի հանցագործ, հայտնի է որպես ԱՄՆ-ի առաջին կին սերիական մարդասպանը։ Ամուսնու՝ Ջոն Ֆիշերի հետ դատապարտվել են մահապատժի։


== Հանցանք ==
Լավինիա Ֆիշերի անվան հետ կապված են բազմաթիվ լեգենդներ։ Դրանցից մեկի համաձայն՝ նա և նրա ամուսինը ունեցել են «Six Mile Wayfarer House» անունով հյուրանոց, որը գտնվում էր Հարավային Կարոլինա նահանգի Չառլստոն քաղաքից վեց մղոն հեռավորության վրա, և նրանք հարձակվել են կենվորների վրա։ Ժամանակ առ ժամանակ ոստիկանությունը տեղեկատվություն է ստացել հյուրանոցի այցելուների անհետացման մասին, սակայն դրան սկզբում ուշադրություն չեն դարձրել։ Ըստ տարբերակներից մեկի՝ Լավինիան հյուրերին կանչել է ընթրիքի, հարցրել է, թե արդյոք նա ունի գումար, իսկ հետո հյուրասիրել է թեյով, որտեղ լցված է եղել թույն։ Որոշ ժամանակ անց կենվորի սենյակ է մտել Ջոն Ֆիշերը, որպեսզի ստուգի՝ արդյոք մահացել է զոհը, եթե ոչ, ապա գործը ավարտի ինքը։
Մեկ այլ տարբերակի համաձայն՝ թեյը միայն քնեցրել է տղամարդուն մի քանի ժամով։ Երբ նա արթնացել է, տերը սեղմել է լծակը և մահճակալը շրջվել է դեպի նկուղ։ Մի անգամ հյուրանոց գիշերակացի համար դիմել է մի մարդ Ջոն Փիփլս անունով։ Լավինիան ասել է, որ ազատ սենյակ չկա, բայց հյուրին առաջարկել է հանգստանալ և խմել թեյ։ Ջոնը չի սիրել թեյ, բայց որպեսզի չնեղացնի տանտիրուհուն, թեյը լցրել է ծաղիկների թաղարի մեջ։ Երկար հարցուփորձից հետո Լավինիան հյուրին տեղեկացրել է, որ ազատ սենյակ ամեն դեպքում կա և նրան ուղարկել է քնելու։ Բայց քանի որ տանտիրուհու վարքագիծը Ջոնին կասկածելի է թվացել, նա չի պառկել մահճակալին, այլ տեղավորվել է դռան մոտ գտնվող աթոռին։ Կեսգիշերին նա արթնացել է, երբ լսել է շրջվող մահճակալի ձայնը և դուրս է պրծել պատուհանից։ Փիփլսը, գնալով Չառլսթոն, այս ամենի մասին տեղեկացրել է իշխանություններին։
Լավինիա Ֆիշերին 1820 թվականին կախել են ավազակության մեղադրանքով։ Նա ավազակախմբի անդամ էր, որոնց համար ապաստարան ծառայում է Ֆիշեր ամուսինների տունը։


== Դատավարություն և մահապատիժ ==
Լավինիա Ֆիշերը մահապատժից առաջ գտնվել է Հարավային Կարոլինայի Չառլսթոնի բանտում։ Այդ ժամանակ Հարավային Կարոլինայում արգելվում էր ամուսնացած կնոջը մահապատժի ենթարկել։ Ըստ լեգենդի, երբ Լավինիան հայտնել է դատարանին դրա մասին, դատարանում պատասխանել են, որ նրա ամուսինը պետք է ենթարկվի մահապատժի նրանից առաջ, ապա նա կդառնա այրի, և դրանից հետո ոչինչ չի կարող կանխել նրան մահը։ Լավինիան որոշել է, որ ինչ-որ մեկը կամուսնանա իր հետ մահապատժի վայրում և դրա համար կառափնարան գնալիս հագել է հարսանեկան զգեստ։ Երբ մարդասպանը հասկացել է, որ մահից փախչել չի կարող, նա բազմությանը հայտարարել է. «Եթե ինչ-որ մեկը ձեզնից ունի հաղորդագրություն սատանայի համար, ապա ես կփոխանցեմ նրան», և ինքնակամ թռել է կառափնարանից։
Ներկայումս կարծում են, որ ԱՄՆ-ի առաջին կին մարդասպանը Մերի Սուրաթն է, մահապատժի է ենթարկվել 1865 թվականին, սակայն Լավինիա Ֆիշերը կախվել է նրանից 45 տարի առաջ։


== Ծանոթագրություններ ==


== Արտաքին հղումներ ==
Լավինիա Ֆիշեր Archived 2016-03-04 at the Wayback Machine.
Կոլու պանդոկ

Կոլու պանդոկ (էստ․՝ Kolu kõrts), շարժական պանդոկ, կառուցվել է 1840 թ. Հարյումաա շրջանի Կոլու գյուղում։ Պանդոկը նախապես կառուցված է եղել էստոնական ազգային ճարտարապետության ոճով։ Ներկայումս պանդոկը գտնվում է Էստանական բացօթյա թանգարանում։
Շինությունը թանգարան է տեղափոխվել 1968 թ. և վերակառուցվել 1969—1973 թթ.։ 1993 թ-ից շինության ներսում գործում է ռեստորան։
Պանդոկը համեմատաբար փոքր է և ունի ընդամենը մեկ ախոռ (ձիանոց)։


== Արտաքին հղումներ ==
Կոլու պանդոկի մասին evm.ee կայքում Archived 2013-12-24 at the Wayback Machine.
Կզըլկուլա (Կարսի գավառ)

Անվան այլ կիրառումների համար տե՛ս՝ Կզըլկուլա (այլ կիրառումներ)Կզըլկուլա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կոլոսովսկի շրջան

Կոլոսովսկի շրջան (ռուս.՝ Колосовский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1925 թվականին։ Վարչական կենտրոնը՝ Կոլոսովկա։


== Աշխարհագրություն ==
Շրջանի տարածքի մակերեսը կազմում է 4800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14450 մարդ։ Բնակչության խտությունը կազմում էր 3,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չերվոնայա Զիրկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ Չերվոնայա ԶիրկաՉերվոնայա Զիրկա (ուկրաիներեն՝ Червона Зірка), գյուղ Ուկրաինայի Նիկոլաևի մարզի Սնիգիրյովկայի շրջանում։ Բնակավայրը նախկինում նաև անվանվել է Նայգեյմ։ Հիմնադրվել է 1918 թվականին։
2001 թվականի տվյալներով Չերվոնայա Զիրկա գյուղում բնակվում էր 690 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)